Държавен вестник, бр. 72, 2012 г., стр. 5

БРОЙ  72	
Д Ъ Р Ж А В Е Н  В Е С Т Н И К 	
СТР.  5  
ПОСТАНОВЛЕНИЕ № 217
ОТ 14 СЕПТЕМВРИ 2012 Г.
за приемане на Устройствен правилник на 
Агенцията за устойчиво енергийно развитие
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра­
вилник на Агенцията за устойчиво енергийно 
развитие.
Заключителни разпоредби
§ 1. Отменя се Устройственият правилник 
на Агенцията за устойчиво енергийно развитие, 
приет с Постановление № 296 на Министер­
ския съвет от 2011 г. (ДВ, бр. 88 от 2011 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Галина Маринска
УСТРОЙСТВЕН ПРАВИЛНИК
на Агенцията за устойчиво енергийно
развитие
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност­
та, структурата, организацията на работа и 
съставът на Агенцията за устойчиво енергийно 
развитие към министъра на икономиката, 
енергетиката и туризма, наричана по-нататък 
„агенцията“.
Чл. 2. (1) Агенцията е юридическо лице 
на бюджетна издръжка със седалище София.
(2) Изпълнителният директор е второсте­
пенен разпоредител с бюджетни кредити към 
министъра на икономиката, енергетиката и 
туризма.
Чл. 3. Агенцията е администратор на 
приходите от:
1. субсидии от републиканския бюджет;
2. собствена дейност;
3. събрани суми от глоби и имуществени 
санкции, наложени с наказателни постано­
вления, издадени при осъществяването на 
контрола по реда на Закона за енергийната 
ефективност (ЗЕЕ), Закона за енергията от 
възобновяеми източници (ЗЕВИ) и норматив­
ните актове по прилагането им;
4. международни програми и споразумения;
5. други източници, определени с норма­
тивен акт на Министерския съвет.
Чл. 4. (1) Агенцията подпомага изпълни­
телния директор при осъществяването на 
неговите правомощия и осигурява технически 
дейността му.
(2) За осъществяване на дейността на 
агенцията в районите по чл. 4, ал. 3 от За­
кона за регионалното развитие се създават 
териториални звена към Главна дирекция 
„Координация и териториални звена“.
Г л а в а  в т о р а
ПРАВОМОЩИЯ НА ИЗПЪЛНИТЕЛНИЯ 
ДИРЕКТОР НА АГЕНЦИЯТА
Чл. 5. (1) Агенцията се ръководи и пред­
ставлява от изпълнителен директор.
(2) Изпълнителният директор се назначава 
и освобождава от министъра на икономиката, 
енергетиката и туризма съгласувано с минис­
тър-председателя.
(3) Изпълнителният директор е орган на 
изпълнителната власт.
(4) Когато това е предвидено в закон, из­
пълнителният директор може да възложи на 
главния секретар отделни свои правомощия 
с писмена заповед.
(5) Функциите на изпълнителния дирек­
тор в негово отсъствие или когато ползва 
законоустановен отпуск, се изпълняват от 
главния секретар или от определен с писмена 
заповед за всеки конкретен случай служител 
на ръководна длъжност в агенцията.
Чл. 6. (1) Изпълнителният директор:
1. представлява агенцията и отговаря за 
цялостната є дейност;
2. ръководи, координира и контролира 
изпълнението на функциите и задачите на 
агенцията, както и връзките на агенцията с 
държавните и международните институции;
3. изпълнява държавната политика:
а) по повишаване на енергийната ефектив­
ност при крайното потребление на енергия и 
предоставянето на енергийни услуги;
б) за насърчаване производството и потреб­
лението на електрическа енергия, топлинна 
енергия и енергия за охлаждане от възобно­
вяеми източници, производството и потреб­
лението на газ от възобновяеми източници, 
както и производството и потреблението на 
биогорива и енергия от възобновяеми източ­
ници в транспорта;
4. участва в разработването и актуализи­
рането на националните планове за действие 
по енергийна ефективност (НПДЕЕ) и орга­
низира изпълнението на дейности и мерки, 
включени в тях;
5. съдейства при разработването и изпълне­
нието на програми по енергийна ефективност;
6. представя ежегодно на министъра на 
икономиката, енергетиката и туризма отчет 
за изпълнението на НПДЕЕ;
7. участва в разработването и актуали­
зирането на националния план за действие 
за енергията от възобновяеми източници 
(НПДЕВИ) в сътрудничество с органите на 
изпълнителната власт, включително с кмето­